EELNÕU
NARVA LINNAVALITSUS
KORRALDUS
Narva									____.11.2022.a nr _____-k
Avaliku konkursi Narva Linna Arenduse ja Ökonoomika Ameti 
direktori vaba ametikoha täitmiseks luhtunuks tunnistamine
1. Asjaolud ja menetluse käik
Narva Linnavalitsuse 14.09.2022 korraldusega nr 651-k kuulutati välja avalik konkurss Narva Linna Arenduse ja Ökonoomika Ameti direktori vaba ametikoha täitmiseks ja kinnitati konkursikomisjoni koosseis. Konkursil osalemiseks määratud tähtajaks 07.10.2022 laekus sooviavaldus vaid ühelt kandideerijalt.
Kandidaatide vähesuse tõttu ning ainukese kandidaadi mittevastamise tõttu konkursi nõuetele täiel määral, otsustas konkursikomisjon oma 27.10.2022 koosolekul loobuda kandidaadi esitamisest Narva Linna Arenduse ja Ökonoomika Ameti direktori ametikohale nimetamiseks. Seetõttu tuleb kuulutada konkurss luhtunuks.
2. Õiguslikud alused
Avaliku teenistuse seaduse § 19 lõige 1 punkti 2 kohaselt konkurss loetakse luhtunuks, kui ametisse nimetamise õigust omav isik loobus ametikohale asumise ettepaneku tegemisest põhjusel, et ühegi kandidaadi haridus, töökogemus, teadmised ja oskused ei vastanud teenistusülesannete täitmiseks kehtestatud nõuetele määral, mis võimaldanuks tal teenistusülesandeid täita parimal võimalikul viisil. 
3. Otsus
Tunnistada luhtunuks Narva Linnavalitsuse 14.09.2022 korraldusega nr 651-k väljakuulutatud avalik konkurss Narva Linna Arenduse ja Ökonoomika Ameti direktori vaba ametikoha täitmiseks.
4. Rakendussätted
4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
4.2. Korraldus jõustub seadusega sätestatud korras.

